PJW เด้งแรง 5% รับข่าว ผบห.มั่นใจปี 62 โกยรายได้ตามเป้า 10% รับออเดอร์พุ่ง-ตลาดยานยนต์โต
PJW เด้งแรง 5% รับข่าว ผบห.มั่นใจปี 62 โกยรายได้ตามเป้า 10% รับออเดอร์พุ่ง-ตลาดยานยนต์โต โดย ณ เวลา 14.30 น. อยู่ที่ระดับ 1.82 บาท บวก 0.09 บาท หรือ 5.20% สูงสุดที่ระดับ 1.88 บาท ต่ำสุดที่ระดับ 1.75 บาท ด้วยมูลค่าการซื้อขาย 5.55 ล้านบาท
PJW เด้งแรง 5% รับข่าว ผบห.มั่นใจปี 62 โกยรายได้ตามเป้า 10% รับออเดอร์พุ่ง-ตลาดยานยนต์โต
21 มิ.ย. 2562

ผู้สื่อข่าวรายงานว่า ราคาหุ้น บริษัท ปัญจวัฒนาพลาสติก จำกัด (มหาชน) หรือ PJW ณ เวลา 14.30 น. อยู่ที่ระดับ 1.82 บาท บวก 0.09 บาท หรือ 5.20% สูงสุดที่ระดับ 1.88 บาท ต่ำสุดที่ระดับ 1.75 บาท ด้วยมูลค่าการซื้อขาย 5.55 ล้านบาท

ด้านนายวิวรรธน์ เหมมณฑารพ ประธานกรรมการบริหาร PJW เปิดเผยว่า บริษัทฯมั่นใจรายได้ปีนี้จะเติบโต 8-10% จากปีก่อน หลังคาดว่ารายได้ครึ่งปีหลังน่าจะเติบโตกว่าครึ่งปีแรก จากการรับรู้รายได้ของผลิตภัณฑ์ใหม่เข้ามาอย่างต่อเนื่อง
โดยคาดจะมีออร์เดอร์ของกลุ่มโรงพ่นสีเข้ามาในช่วงปลายปีมากขึ้น และชิ้นส่วนยานยนต์ก็ยังมีการเติบโตต่อเนื่อง ส่วนกลุ่มอุตสาหกรรมบรรจุภัณฑ์นมและนมเปรี้ยว แม้ว่าจะมีการแข่งขันสูง แต่บริษัทฯ ก็สามารถบริหารจัดการได้ดีขึ้น โดยคาดอัตรากำไรขั้นต้นปีนี้จะอยู่ที่ 15-17% จากปีก่อนอยู่ที่ 12.33% จากการบริการต้นทุนค่าใช้จ่ายต่าง ๆ ได้ดีขึ้น
นอกจากนี้บริษัทฯ จะรับรู้รายได้ของบริษัทย่อย หรือ บริษัท ปัญจวัฒนาพลาสติก (เจียงซู) จำกัด ซึ่งดำเนินธุรกิจผลิตและจำหน่ายผลิตภัณฑ์พลาสติก อยู่ที่มณฑลเจียงซู ประเทศจีน เข้ามาในปีนี้จำนวน 100 ล้านบาท และคาดว่าจะเพิ่มเป็น 280-300 ล้านบาทในปี 63 รวมถึงการรับร้ยอดขายของโรงพ่นสีในไทย จากการขยายบูธในโรงพ่นสีมากขึ้น